# Referat, FAU-møte 20.04.21

**Deltakere (digitalt møte):** Jannicke (leder, 1. trinn), Synnøve (2.), Hilde (3.), Therese (4.), Katrine (5.), Guro (5.), Linda (6.), Grethe (6.), Berit (7.) og Ingvild Moen (rektor)

Meldt forfall: Stian, Målfrid, Siren, Lars, Torunn

## Informasjon fra rektor

**-Vedr. covid-19:** Skolen er på gult nivå. P.t. ingen i karantene eller smitte. Utviklingssamtaler går som planlagt.

-I senere tid har det vært en del aktivitet på skolens uteområde på kveldstid; klatring på tak. Boss/knust glass på området. En følger med på dette og vurderer ev. tiltak dersom dette vedvarer/tiltar.

**-Kvalitetsoppfølging:** Kvalitetsoppfølgingsmøte med etat/områdeleder utgikk i fjor pga. covid-19, referat foreligger derfor ikke. Dette årets kvalitetsoppfølgingsmøte (med skolens ledelse, lærere, FAU, elevråd) er neste uke (uke 17). Møte med etat/områdeleder i etterkant.

Skolen har gode resultater på kartleggingsprøver.

**-Kjøring til skolen:** Bilkjøring til og parkering på skolens områder er et økende problem, ikke bare ved skolestart og –slutt, men også ila. skoledagen. Mange holder høy fart, og det parkeres på plassen foran gymsalen hele dagen. Dette er uheldig og bekymringsfullt, spesielt siden dette området nå brukes av elever både i undervisningstid og friminutt.

Ulike tiltak ble diskutert; forslag om egen slippe av og på-sone (ved Eventyrhuset?), Gå til skolen-aksjon, stenge plassen for innkjøring (helt eller i skoletiden, f.eks. med bom/bukk når plassen er i bruk, kl. 08:30-13?), tydeligere skilting, fartsdumper. Rektor vil vurdere disse forslagene, og det vil komme ranselpost med informasjon om dette problemet, og at barna oppfordres til, i den grad det er mulig, å gå eller sykle selv til skolen.

En ser på aktuelt område for bilfri «Hjertesone».

**-Sykling til skolen:** Rektor ønsker innspill fra FAU med anbefaling/råd om alder for sykling til skolen. Dette kommer an på skolevei, barnets utviklingsnivå og hvor vant barnet er med sykling og trafikk. Foreldrene bestemmer således dette, men FAU tilrår, sammen med rektor/skole, at en avventer til barnet har forståelse av trafikkbilde.

Få elever bruker elektriske sparkesykler, men det er ingen tvil om at dette øker omtrent fra uke til uke.

-Mopeder på gangsti i friminutt: Det har vært tilfeller av mopedkjøring på gangsti ved skolen, bl.a. i friminutt. Politi er kontaktet og skal sende patrulje. Også Slåtthaug VGS er kontaktet, da det ansees sannsynlig at mopedistene er elever her. Lærere vil prøve å ta reg.nr. dersom dette gjentar seg.

-Vedr. eiendomsutvikling på skolens nabotomt: Ikke hørt noe/mottatt nabovarsel p.t.

-Vedr. manglende overgangsfelt i Slåtthaugvegen: Jannicke har vært i kontakt med Bymiljøetaten i Bergen kommune. Saksnummer opprettet. Ev. purring dersom ikke tilbakemeld. innen tre uker.

## Årshjul

-Smøråsspretten utsatt til september 2021 (samme arrangører; nå 6. trinn).

-1.klasse-dugnad som er planlagt til 10. mai er utsatt til høsten. Årsak: skolens ledelse og SFO-ansatte gjør det arbeidet som var planlagt for dugnaden.

-Sommeravslutninger: Blir avslutning på dagtid for 7. trinn. Usikkert om foresatte får delta. P.t er det ikke avgjort om trinnene får gjennomføre avslutning før sommeren med foreldre/foresatte til stede. Vi avventer informasjon fa rektor om dette.

-Førskoledag forsøkes gjennomføres som planlagt 2. juni. Gruppen deles i to, mest mulig utendørs.

-Leirskole for 7. trinn: En meget vellykket leirskole har vært gjennomført.

-Kvalitetsoppfølgingsmøte 03. mai.

## Nettvett og Barnevakten

Det ble diskutert om skolen i samarbeid med FAU skal arrangere noe sammen med Barnevakten el. lign. vedrørende nettvett. Barnevakten har et tilgjengelig digitalt opplegg. Datatilsynet har også opplegg digitalt. Rektor undersøker dette nærmere.

Linda informerte om avtale inngått mellom foreldrene for 2009-kullet i forbindelse med foreldremøte på 5. trinn (nå 6. trinn); en inngikk da felles avtale om at en skulle overholde aldersgrense på ulike apper og spill (eks. Tik Tok, Snapchat, YouTube o.l.). Dette har fungert bra. Problemet er at det inneværende skoleår, ikke har vært gjennomført foreldremøter, hverken fysisk eller digitalt, men unntak av 1. trinn.

## Kvalitetsoppfølging; innspill fra FAU

-Samarbeid: Foreldremøter har ikke blitt avholdt i år, og dette etterlyses/er savnet. Digitale foreldremøter burde ha vært avholdt ila. skoleåret. Møter må gjennomføres til høsten, og dette er planlagt (ev. digitalt).

-Nettvett: Trinnene bør prøve å ha felles kjøreregler. Telefoner og smartklokker skal ikke brukes i skoletiden. Oppfordre barna til ikke å ta med mobil på skolen.

-Sosiale tiltak som finnes og fungerer: Eks. 6. trinn hvor en har delt opp i grupper på tvers av «klassene» på trinnet (seks uker av gangen). Dette har bidratt positivt for klassemiljøet. Tiltak/aktiviteter i friminutt, slik at alle inkluderes, har hatt god effekt på det sosiale miljøet på 5. trinn.

-Utearealer: Behov/ønske om oppgradering er meldt inn tidligere.

-Tilbakemelding fra 7. trinn om at skoleåret har fungert, tross covid-19.

## Eventuelt

-Klatrestativ; Dette er fortsatt defekt, men det er nå hengt opp lapp om dette. Skolen har vært i kontakt med ansvarlige for å reparere / fikse dette. Vi venter på at det blir gjort.

-Tilsynsrapport; gjennomgått på SU møte sist uke. Mangler må utbedres innen 15. august. En del mangler er allerede påbegynt, f.eks. er det nå installert varmtvannstank i et klasserom, slik at de klasserommene som kun har hatt kaldt vann, nå har både kaldt og varmt vann.

## Neste møte

Neste FAU-møte tirsdag 08.06.21.

Referent: Hilde Gjelberg